Neuweiler (Schwarzwald)
Nuiweiler (amtlich Neuweiler) isch a Gmaende em Landgraes Calb en Bada-Wirttabärg.

Geografi 
Nuiweiler leid uff-ra Haochfleche em Nordschwarzwald zwischa dor Nagold ond dor Enz. D´ Nåchbergmaendena vo Nuiweiler send Bad Wildbad, Oberreichabach, Bad Daenach-Zavlschdoe, Bualich, Aldaschdåeg ond Semmersfäld.

D´ Gmarkong setzt sich zsẽma aus 22,2 % Landwirtschaftsfleche, 71,1 % Wald, 6,3 % Sidlongsfleche ond 0,4 % sonsdichor Fleche.

Tourismus  

Nuiweiler isch bsondors gaegned (geeignet) fir Urlauber, dia må Sdille ond a guada Lufd suached. Wandronga mid scheene Weidbligg (en Bråadabärg uff on graosa Dåel vo dor Schwäbischa Alb, bei klarem Wäddor en Abach sogar uff on glaena Dåel vo de schweizerische Alpa), Ausflig ens graose ond ens glaene Enzdaal (Enztal) ond a guada Gasdronomie vorvollsdendiged d´ Endsbannong ond vordreibed ällen Sdress.

Gmaendegliderong 
Zo Nuiweiler ghaered d´ Flägga Abach (Agenbach), Bråadabärg (Breitenberg), Gaugawald, Nuiweiler, Oberkollwanga ond Zwärbärg (Zwerenberg).

Aus dor Gschiichd 
D´ haeidicha Gmaende isch am 1. Januar 975 endsdanda durch dor Zsẽmaschluss vo de obiche Flägga, dia må vårhär älle sälbsdendich gwäa send. Gaugenwald wird zom aersda Mål anna 1139 erwehnd.

Verwaltong 
Nuiweiler hådd sich mit Bad Daenach-Zavlschdoe ond Bualich zom Gmaendevorwaldongsvorband „Teinachtal“ mid-m Sitz en Bad Daenach-Zavlschdoe zsẽmagschlossa.

Dor Birgermåeschdor vo Nuiweiler isch dor Martin Buchwald.

Wahla 
Ergebnis vo de Landdagswahla seid 2006: 

1 2006: WASG, seid 2011: Die Linke

Dialäggd
En Nuiweiler schwäzzd-mor Schwäbisch, en de måesde Ordsdåel uff d´ middlschwäbischa Weis (Boe, Sdoe), en Abach ond Bråadabärg midd-ma wäsdschwäbischa Aeschlag (Boa, Sdoa).

Literatur 
 Jürgen Rauser: Neuweiler Heimatbuch. Herausgegeben von der Gemeinde Neuweiler. Neuweiler 1987.
 Hans Schabert: Neuweiler gestern und heute. Aus 1000 Jahren Gemeinde- und Kreisgeschichte in Wort und Bild. Herausgegeben von der Gemeinde Neuweiler. Geiger-Verlag, Horb 2008, ISBN 978-3-86595-289-9.

Weblink 

 www.neuweiler.de

Fueßnote 

Ort (Landkreis Calb)